សួស្ដី​អ្នក​ទាំង​អស់​គ្នា។ ខ្ញុំ​សូម​ណែនាំ​ខ្លួនខ្ញុំ ខ្ញុំ​ឈ្មោះពែរីន ឡាអុង។
មក​ពី​ក្រសួង​បរិស្ថាន ឋាមពល និង​សមុទ្រ
ទទួល​បន្ទុក​ខាង​បេតិកភណ្ឌ​ពិភពលោក សម្រាប់​ក្រសួង​បរិស្ថាន។
ខ្ញុំ​ក៏​ជា​នាយិកា​រង​ការិយាល័យ ទេសភាព​និង​ការ​ផ្សព្វផ្សាយ​ពាណិជ្ជកម្ម​ផង​ដែរ
ដូច្នេះ ខ្ញុំ​ក៏​ទទួល​បន្ទុក​ផង​ដែរ​លើ​
បញ្ហា​ពាក់ព័ន្ធ​នឹង​ទេសភាព​និង បទបញ្ជា​ទាំង​ឡាយ​ខាង​ផ្នែក​អគ្គិសនី​នៅ​ប្រទេស​បារាំង។
ថ្ងៃ​នេះ ខ្ញុំ​នឹង​បង្ហាញ​ជូន​លោក​អ្នក​នូវ
កិច្ច​ការ​ដែល​យើង​ខ្ញុំ​ធ្វើ នៅ​ក្រសួង​បរិស្ថាន
ក្នុង​ការ​អនុវត្ត​គោល​នយោបាយ ស្ដី​អំពី​បេតិកភណ្ឌ​ពិភពលោក​នេះ
រួម​មាន កិច្ច​ការ​មួយ​ចំនួន ដែល​យើង​ខ្ញុំ​អនុវត្ត
ដៃគូ​ដែល​យើង​ខ្ញុំ​បង្កើត​ឡើង
ជាមួយ​ស្ថាប័ន​ផ្សេង​ទៀត ដូច​ជា​ស្ថាប័ន UICN
ក៏​ដូច​ជា​រាល់​កិច្ចការ ដែល​យើង​ខ្ញុំ​អនុវត្ត
ដើម្បី​សម្រុះសម្រួល​ឲ្យ​បាន​ប្រសើរ​រវាង​គោល​នយោបាយ​ សាធារណៈ ជា​អាទិ៍ ​គោល​នយោបាយ​អគ្គិសនី​ផលិត​ដោយ​ខ្យល់
និង​អន្តរកាល​ឋាមពល និង​ការ​ការពារ​បេតិកភណ្ឌ។
កិច្ចការ​មួយ​ក្នុង​ចំណោម​កិច្ចការ​ទាំង​ឡាយ​
ដែល​យើង​ខ្ញុំ​សាកល្បង​នឹង​អនុវត្ត នៅ​ក្នុង​ក្រសួង​របស់​ខ្ញុំ​
គឺ​គាំទ្រ​ដល់​ខ្សែ​បណ្ដាញ​ ដែន​ដី មាន​ន័យ​ថា
ស្ថាប័ន​គ្រប់គ្រង​រមណីយដ្ឋាន​បារាំង​ទាំង​ឡាយ ដែល​ចុះជា​បេតិកភណ្ឌ​ពិភពលោក
ត្រូវ​បាន​រៀបចំ​ប្រមូល​ផ្ដុំ​ជា​សមាគម​មួយ​
ហើយ​យើង​ខិតខំ​គាំទ្រ​ខ្លាំង លើ​ខ្សែ​បណ្ដាញ​នេះ
ដើម្បី​អភិវឌ្ឍ​សមត្ថភាព​ នៅ​ក្នុង​ដែន​ដី​ទាំង​នេះ។
យើង​ខ្ញុំ​ក៏​ខិតខំ​ផង​ដែរ​ក្នុង​ការ​ប្រើប្រាស់​ជា​ប្រយោជន៍ នូវ​វិធីសាស្ត្រ​ក្នុង​កម្រិត​ជាតិ
មាន​ន័យ​ថា​ការ​ប្រើប្រាស់ទម្លាប់​អនុវត្តន៍​ល្អៗ នៅ​លើ​ដែនដី​នានា
យើង​ខ្ញុំ​ខិតខំ​ស្វែង​យល់​ពី​ទម្លាប់​អនុវត្តន៍​ល្អៗ​ទាំង​នោះ​ និង​ផ្សព្វផ្សាយទម្លាប់​អនុវត្តន៍​ល្អៗ​ទាំង​នោះ​ឲ្យ​បាន​ប្រសើរ​ជាង​មុន​
ដើម្បី​ជា​ប្រយោជន៍​ ដល់​ដែនដី​ផ្សេង​ៗទៀត
ជា​អាទិ៍ ដែន​ដី​ដែល​មិន​ស្ថិត​ក្នុងបញ្ជី​ បេតិកភណ្ឌ​ពិភពលោក
ដើម្បី​ឲ្យ​យើង​អាច​ផ្សព្វផ្សាយឲ្យ​កាន់​តែ​ទូលំ​ទូលាយ នូវ​ទម្លាប់​អនុវត្តន៍​ល្អៗ។
ពិត​មែន​ហើយ នៅ​ក្នុង​ផ្នែក​ បេតិកភណ្ឌ​ពិភពលោក
និង​នៅ​ក្នុង​ក្រសួង​របស់​យើង
យើង​ជួយ​ បេក្ខភាព​នៅ​កន្លែង​តែ​មួយ។
យើង​ខ្ញុំ​ជា​ក្រុម​តូច​មួយ
ហើយ​យើង​ខ្ញុំ​ជួយ បេក្ខភាព និង​ការ​គ្រប់គ្រង​រមណីយដ្ឋាន។
យើង​ខ្ញុំ​គិត​ថា
ដោយ​ធ្វើ​​ការ​ប្រមែប្រមូល សមត្ថភាព​នានា
យើង​អាច​គិត​ទុក​បាន​ល្អ​ជាង​មុន​អំពី​បញ្ហា គ្រប់គ្រង
ចាប់​ពី​ពេល​ដែល​អ្នក​លើក​ គម្រោង​បេក្ខភាព
ចាប់​ផ្ដើម​ធ្វើការ។
យើង​ខ្ញុំ​ធានា ការ​គ្រប់គ្រង​ល្អ​លើ​រមណីយដ្ឋាននានា
ដោយ​ខិតខំ​ឲ្យមាន
សមត្ថភាព​នានា កាន់​តែ​ខ្ពស់ឡើង​ ក្នុង​ចំណោម​អ្នក​ដែល
ទទួល​ខុស​ត្រូវ​លើ​ការ​គ្រប់គ្រង​រមណីយដ្ឋាន នៅ​ក្នុង​បញ្ជី​បេតិកភណ្ឌ​ពិភពលោក។
ការ​គ្រប់គ្រង​ល្អ​នេះ ប្រព្រឹត្តិ​ទៅ តាម​របៀប​ខុសៗ​គ្នា
ដែល​ខ្ញុំ​នឹង​លើក​យក​មក​និយាយ​បន្តិច​ទៀត​នេះ។
យើង​ក៏​រៀប​ចំ​ផង​ដែរ​នូវ​ការ​ពង្រឹង សមត្ថភាព​នៃ​អ្នក​ដែល​ពាក់ព័ន្ធ
តាម​រយៈ​ការ​បង្កើត​ខ្សែ​បណ្ដាញ​នេះ
និង​តាម​រយៈ​ការ​បណ្ដុះបណ្ដាល​ផង​ដែរ
នៅ​តាម​ផ្នែក​ដែល​ត្រូវ​បាន​ធ្វើ​វិសហមជ្ឈការ របស់​ក្រសួង​យើង​ខ្ញុំ។
កិច្ចការមួយក្នុងចំណោមកិច្ចការទាំងនោះ គឺបង្កើត ក្រុមការងារជាមួយសមាគម
រមណីយដ្ឋានបារាំង ដែលមានក្នុងបញ្ជីបេតិកភណ្ឌពិភពលោក
គឺសមាគម ABFPM ដែលសព្វថ្ងៃដឹកនាំ ដោយលោក អ៊ីវ ដូហ្ស៍
និងដោយក្រុមការងារមួយផងដែរ ដែលយើងគាំទ្រយ៉ាងពេញទំហឹង
ដែលជាក្រុមការងារ នៃអង្គការ UICN បារាំង
ដែលអាចឲ្យយើងជួយជ្រោមជ្រែងកាន់តែប្រសើរឡើង នូវបេក្ខភាពនានា
ហើយក៏អាចឲ្យយើងគិតទុកបានប្រសើរជាមុន
អំពីរាល់បញ្ហាគ្រប់គ្រង រមណីយដ្ឋានធម្មជាតិនៅប្រទេសបារាំង។
ពិតណាស់ យើងមាន តែរមណីយដ្ឋានធម្មជាតិចំនួនបីប៉ុណ្ណោះនៅប្រទេសបារាំង។
វាមានភាពស្មុគស្មាញគួរសម ក្នុងការគ្រប់គ្រងរមណីយដ្ឋានទាំងនោះ
ពីព្រោះថាវាជារមណីយដ្ឋានធំៗ
ជារមណីយដ្ឋានសមុទ្រ ចំពោះរមណីយដ្ឋានពីរ
ដូចជា ឈូងសមុទ្រទឹកប្រៃ នៅកោះនូវ៉ែលកាឡេដូនី និងនៅកោះករស៍
ដែលនៅលើដីផង និងនៅក្នុងទឹកសមុទ្រផង។
យើងក៏មានរមណីយដ្ឋានចម្រុះមួយផងដែរ គឺ ពីរ៉េណេ-ម៉ុងពែរឌុយ។
ហើយដោយសារហេតុផលទាំងនេះ
យើងចាំបាច់ត្រូវពឹងផ្អែក ទៅលើបណ្ដាញអ្នកជំនាញដ៏ល្អមួយ
ដែលអង្គការ UICN បារាំងអាចផ្ដល់ជូនយើង។
កិច្ចការមួយទៀតដែលយើងធ្វើ
ដែលផ្ដោតខ្លាំងជាង ទៅលើសម្បត្តិវប្បធម៌
ជាអាទិ៍ ខ្ញុំនឹងពន្យល់ឲ្យបានច្បាស់ជាងនេះ
ប៉ុន្តែវិហារ វ៉េហ្សឺឡេ នៅក្នុងពេលនេះ
គឺជាហិរញ្ញប្បទាន ១០០% នៃតំបន់ ដែលអាចប៉ះពាល់ដល់ទេសភាព
ទីតាំងដែលអាចប៉ះពាល់ដល់ទេសភាពនេះ តាមពិត គឺជាវិធីសាស្ត្រមួយ
ដើម្បីសម្រុះសម្រួលឲ្យបានប្រសើរជាមួយ គោលនយោបាយសាធារណៈ
រវាងការអភិវឌ្ឍបង្គោលផលិតអគ្គីសនីដើរដោយកម្លាំងខ្យល់ នៅប្រទេសបារាំង
និងការការពារបេតិកភណ្ឌ ពោលគឺបេតិកភណ្ឌវប្បធម៌
និងបេតិកភណ្ឌទេសភាព ដែលតម្រូវឲ្យ
មានជំនាញមួយយ៉ាងល្អពិសេស
ដើម្បីកំណត់ទីតាំងដែលយើងអាច បោះបង្គោលផលិតអគ្គិសនីដើរដោយកម្លាំងខ្យល់ ឬមិនអាច
បើពិនិត្យមើលទៅលើរមណីយដ្ឋាននៅក្បែរនោះ ដែលអាចចុះក្នុងបញ្ជីបេតិកភណ្ឌពិភពលោក។
ប៉ុន្តែ ខ្ញុំនឹងពន្យល់ឲ្យក្បោះក្បាយជាងនេះ នៅពេលបន្តិចទៀតនេះ។
យើងក៏បង្កើតផងដែរ នូវការរៀបចំវិធីសាស្ត្រ
ដូចជា មគ្គុទ្ទេសក៍ស្ដីពីការសិក្សាលើ ផលប៉ះពាល់នៃបង្គោលផលិតអគ្គិសនីដើរដោយកម្លាំងខ្យល់។
វាពិតជា ចំណុចមួយដ៏ជាក់លាក់
នៅប្រទេសបារាំងនាពេលបច្ចុប្បន្ននេះ។
ដូច្នេះ យើងរៀបចំបង្កើតសៀវភៅមគ្គុទ្ទេសក៍
ស្ដីពីរបៀបធ្វើដូចម្ដេចដើម្បីធ្វើការសិក្សាឲ្យបានល្អ ស្ដីពីផលប៉ះពាល់ដោយបង្គោលផលិតអគ្គិសនីដើរដោយកម្លាំងខ្យល់
ការសិក្សាពាក់ព័ន្ធនឹង បញ្ហាជីវចម្រុះ
ក៏ដូចជាបញ្ហាសំឡេង ផលប៉ះពាល់នៃសំឡេងបង្កឡើងដោយបង្គោលផលិតអគ្គិសនីដើរដោយកម្លាំងខ្យល់។
ហើយពិតណាស់ យើងរៀបចំ ជំពូកមួយ
ស្ដីពីផលប៉ះពាល់ដល់ទេសភាព ដោយបង្គោលផលិតអគ្គិសនីដើរដោយកម្លាំងខ្យល់ នៅប្រទេសបារាំង
និងផលប៉ះពាល់របស់វាទៅលើបេតិកភណ្ឌ។
សៀវភៅមគ្គុទ្ទេសក៍នេះនឹងត្រូវបោះពុម្ពផ្សាយនៅពេលដ៏ខ្លីខាងមុខនេះ ប្រហែលនៅចុងឆ្នាំនេះ។
សៀវភៅមគ្គុទ្ទេសក៍នេះប្រាកដជាត្រូវផ្សព្វផ្សាយនៅលើអ៊ីនធឺណិតផងដែរ
គឺនៅលើគេហទំព័ររបស់ក្រសួង។
រមណីយដ្ឋានបេតិកភណ្ឌពិភពលោកទាំងនេះ
អនុញ្ញាតឱ្យយើងខ្ញុំ នៅក្នុងក្រសួងបរិស្ថាន
មានមន្ទីរពិសោធន៍ម្យ៉ាង ដ៏ល្អៗ
មានន័យថា រមណីយដ្ឋានទាំងនេះ អនុញ្ញាតឱ្យយើង
ដកពិសោធន៍ លើវិធីសាស្រ្តណាមួយចំនួន។
វិធីសាស្រ្តណាមួយជាក់លាក់គួរសម ដែលជាការពិសោធន៍ច្រើនគួរសម
ពីព្រោះថា សព្វថ្ងៃនេះ យើងបានរៀបចំ
ទីតាំងតែមួយគត់ ដែលអាចប៉ះពាល់ដល់ទេសភាព
នៅត្រង់ឆកសមុទ្រនៃ ម៉ុងសាំងមីស្ហែល។ ឆកសមុទ្រនៃ ម៉ុងសាំងមីស្ហែលនេះ
ចោទជាបញ្ហាខ្លះៗដល់ការគ្រប់គ្រង នៅក្នុងខណៈមួយ
ដែលបានជម្រុញឲ្យយើង គឺយើងខ្ញុំនៅក្នុងក្រសួងបរិស្ថាន
ឲ្យចោទជាសំណួរជាច្រើនទៅលើ ការសម្រុះសម្រួលជាមួយគោលនយោបាយសាធារណៈ
រវាងអន្តរកាលថាមពល និងការការពារបេតិកភណ្ឌ។
ដូច្នេះ នៅក្នុងឆកនៃ ម៉ុងសាំងមីស្ហែលនេះ យើងបានពង្រីក
ដោយមានការឧបត្ថម្ភគាំទ្រ ពីក្រសួងវប្បធម៌
នូវវិធីសាស្រ្តមួយដែលនាំឲ្យយើង
ទៅធ្វើ ជាតំបន់គ្មានបង្គោលផលិតអគ្គិសនីដើរដោយកម្លាំងខ្យល់។
តំបន់គ្មានបង្គោលនេះ
ត្រូវបានដាក់បង្ហាញជូនគណៈកម្មាធិការ បេតិកភណ្ឌពិភពលោក នៅឆ្នាំ ២០១២។
តំបន់បែបនេះត្រូវបានទទួលស្គាល់ ក្នុងគំនិត
ដែលថា តំបន់បែនេះអាចត្រូវបានបង្កើត នៅក្នុងដែនដីផ្សេងទៀត។
ពិតមែនហើយ ដែនដីផ្សេងទៀត ទទួលបានអត្ថប្រយោជន៍ដែរ នាពេលបច្ចុប្បន្ន
អាស្រ័យដោយហិរញ្ញប្បទានដែលផ្ដល់ដោយក្រសួង បរិស្ថាន
ពីព្រោះថា វាជាការចាំបាច់ដែលត្រុវការពារ បេតិកភណ្ឌ
ក៏ប៉ុន្តែត្រូវផ្ដល់ផងដែរនូវ បញ្ញត្តិច្បាស់លាស់
ដល់អ្នកលើក គម្រោងផលិតអគ្គិសនីដោយខ្យល់។
ដូច្នេះ វិហារនិងកូនភ្នំ វ៉េហ្សឺឡេ នៅតំបន់បួរហ្កូញ
ដែលត្រូវបានចុះក្នុងបញ្ជីបេតិកភណ្ឌពិភពលោក ជាច្រើនឆ្នាំមកហើយនោះ
នៅឆ្នាំ ៧៩ ប្រសិនបើខ្ញុំមិនច្រឡំទេ
គឺជាកម្មវត្ថុនៃការសិក្សា នៅប៉ុន្មានឆ្នាំចុងក្រោយនេះ
ស្ដីពីផលប៉ះពាល់លើទេសភាពនេះឯង
ហើយតើគេអាច ដាក់បទបញ្ញត្តិច្បាស់លាស់យ៉ាងដូចម្ដេច
ក្នុងការតម្លើងបង្គោលផលិតអគ្គីសនីដើរដោយកម្លាំងខ្យល់
នៅចម្ងាយមួយសមរម្យ ពីព្រះវិហារ
យើងឃើញថា តំបន់នោះ
មានលក្ខណៈពិសេស ពីរយ៉ាង
ដែលនាំឲ្យយើងផ្ដល់ហិរញ្ញប្បទាន ដល់ការសិក្សានេះ រួមមាន ៖
វាជាបូជនីយដ្ឋាន
ដូច្នេះ ការទស្សនាវិហារ និងកូនភ្នំ
ម៉្យាង ត្រូវតែរក្សា
ហើយម្យ៉ាងទៀត មាន សក្ដានុពលខ្លាំងសម្រាប់សាងសង់បង្គោលផលិតអគ្គិសនីដើរដោយកម្លាំងខ្យល់
ដូច្នេះលក្ខណៈសម្បត្តិទាំងពីរនេះ នាំឲ្យយើងមានការប្រុងប្រយ័ត្នជាខ្លាំង
ដើម្បីឲ្យយើងអាចអភិរក្ស បេតិកភណ្ឌនេះ
ប៉ុន្តែ ក៏អាចអភិវឌ្ឍន៍និងឆ្លងកាត់ អន្តរកាលថាមពលបានដែរ
មិនឆ្ងាយប៉ុន្មានពីតំបន់នេះ។
ដូច្នេះ វាគឺជាការសិក្សាមួយ ដែលកំពុងតែបញ្ចប់
ដែលនឹងត្រូវ បោះពុម្ពផ្សាយនៅក្នុងពេលឆាប់ៗខាងមុខនេះ
ដែលអនុញ្ញាតឱ្យយើងដកពិសោធន៍ ទៅលើទិន្នន័យខ្លះៗ
ជាពិសេស គម្រូឌីជីថល នៅនឹងរមណីយដ្ឋានផ្ទាល់។
មានន័យថា យើងបង្កើតគម្រូ នៅលើទីតាំងទាំងមូល
គឺតំបន់ភូមិសាស្ត្រទាំងមូល រួមទាំងកូនភ្នំព្រម ទាំងទីតាំងជុំវិញ
ហើយយើងបានព្យាយាមគិតប្រមើលទុកមុន
លើរាល់ការមើលឃើញបង្គោលផលិតអគ្គិសនីដើរដោយកម្លាំងខ្យល់ និងវិហារ
នោះគឺជាអ្វីដែលនាំឲ្យយើង ឱ្យកំណត់តំបន់មួយ
ដែលយើងចៀសមិនឲ្យមានបង្គោលផលិតអគ្គិសនីដើរដោយកម្លាំងខ្យល់។
ភ្នំតូចៗ ផ្ទះ និងឃ្លាំងក្រោមដី សម្រាប់រក្សាស្រាសំប៉ាញ ដែលជាទេសភាពវប្បធម៌មួយទៀត
ក៏នឹងទទួលបានផងដែរនូវអត្ថប្រយោជន៍ ពីការដកពិសោធន៍ដូចគ្នានេះ
ដើម្បីយើងអាចកំណត់ថា តំបន់ណា
យើងអាចសាងសង់បង្គោលផលិតអគ្គិសនីដើរដោយកម្លាំងខ្យល់ និងតំបន់ណា
ដែលយើងអាចនិយាយបានថា មិនអាចសាងសង់បាន
ដោយប្រើអំណះអំណាងដ៏រឹងមាំ និងច្បាស់លាស់បំផុត
ដើម្បីអាចផ្ដល់យោបល់ ដល់អ្នកលើកគម្រោង។
ការដកបទពិសោធន៍ទាំងនេះ នៅលើដែនដីទាំងឡាយ
បង្ហាញយើងអំពីចំណុចមួយ ដ៏សំខាន់
សម្រាប់រមណីយដ្ឋានបារាំងក៏ដូចជា សម្រាប់រមណីយដ្ឋានដទៃទៀតនៅលើពិភពលោក
គឺជាការវិភាគ អំពីតម្លៃឯកជាសាកល ។
ត្រង់នេះដែរ គម្រោងបង្គោលផលិតអគ្គិសនីដើរដោយកម្លាំងខ្យល់
ក៏បានផ្ដល់ឱកាសឲ្យយើង
ដកពិសោធន៍ លើវិធីសាស្ត្រមួយចំនួន
ទ្រឹស្ដីមួយចំនួន
អតីតទីតាំងសិប្បកម្មអំបិល នៅអាកអេសឺណង់ ជារមណីយដ្ឋានបារាំង
ជារមណីយដ្ឋានវប្បធម៌បារាំង
ដែលធ្លាប់មានគម្រោងផលិតអគ្គិសនីដោយខ្យល់
ចម្ងាយជាងដប់ គីឡូម៉ែត្រពីអតីតសិប្បកម្មផលិតអំបិលនោះ
គម្រោងនេះជាកម្មវត្ថុ នៃការវិភាគដ៏ល្អិតល្អន់មួយ
ពីក្រសួងបរិស្ថាន និងពីក្រសួងវប្បធម៌
មានរបាយការណ៍រួមមួយ រវាងក្រសួងទាំងពីរ
ហើយរបាយការណ៍នោះបានបង្ហាញថា
មុននឹងប្រកាន់ជំហរ
យល់ស្រប ឬប្រឆាំងនឹងការការសាងសង់បង្គោលផលិតអគ្គិសនីដើរដោយកម្លាំងខ្យល់
ដំបូង គឺត្រូវវិភាគទៅលើ តម្លៃឯកជាសាកលជាមុនសិន។
មានន័យថា ត្រូវពិចារណាឱ្យបានច្បាស់លាស់
ដល់អ្វីជាតម្លៃឯកជាសាកល នៃរមណីយដ្ឋាននោះ
ដោយសារវាមាន តម្លៃឯកជាសាកល
មើលសេចក្ដីប្រកាសអំពីតម្លៃឯកជាសាកល សំខាន់បំផុត
ត្រូវពង្រីកឲ្យសម្បូរបែបជាងនោះ ទៅឲ្យឆ្ងាយបន្តិច
ពីអត្ថបទជាលាយល័ក្ខណ៍អក្សរ និងដាក់ជូនអង្គការយូណេស្កូ។
គេត្រូវវិភាគលំអិត អំពីតម្លៃនោះ និងធ្វើឲ្យវាសម្បូរបែបឡើង
ហើយមើលថា តើចាប់ពីពេលណា ចាប់ពីលក្ខណៈសម្បត្តិមួយណា
ទើបគម្រោងផលិតអគ្គិសនីដោយខ្យល់ អាចប៉ះពាល់លើតម្លៃឯកជាសាកលនោះ។
ការវិភាគដំបូងនេះ
នាំឱ្យយើងមានគំនិតដូចតទៅ
គឺត្រូវបន្តទៅមុខទៀត ដើម្បីទាញចេញជាទ្រឹស្ដីមួយ
អំពីរបៀបវិភាគ តម្លៃឯកជាសាកលមួយ
ហើយបណ្ដាញសំណង់បេតិកភណ្ឌ វ៉ូបង់
បានមកជួបយើងខ្ញុំ នៅក្រសួងបរិស្ថាន
ក្នុងគំនិតដែលពួកគេចង់ គិតទុកមុន
ពីផលប៉ះពាល់នៃបង្គោលផលិតអគ្គិសនីដើរដោយកម្លាំងខ្យល់លើរមណីយដ្ឋានរបស់ពួកគេ
ដែលទើបតែចុះក្នុងបញ្ជីកាលពីពេលថ្មីៗ
គឺថា បណ្ដាញនេះ ត្រូវបានចុះនៅឆ្នាំ ២០០៨
ក្នុងបញ្ជីរមណីយដ្ឋាន បេតិកភណ្ឌពិភពលោក។
ហើយថ្វីត្បិតតែមាន
សេចក្ដីប្រកាសពីតម្លៃ ឯកជាសាកល នាពេលថ្មីៗនេះក្ដី
ពួកគេត្រូវការ ពង្រីកតម្លៃឯកជាសាកលនេះឲ្យកាន់តែសម្បូរបែប
និងវិភាគអំពីតម្លៃនោះ។
ដូច្នេះ យើងក៏បានយក ឱកាសនៃការងារនេះ
ដើម្បីនិយាយថា យល់ព្រម
ធ្វើកិច្ចការរួមគ្នា ដើម្បី ទាញចេញទ្រឹស្ដីពីរបៀបថា
យើងវិភាគតម្លៃ ឯកជាសាកល យ៉ាងដូចម្ដេច
ហើយ តើវីធីសាស្រ្តបែបណា ដែលយើងទាញចេញបាន
ហើយការងារនោះកំពុងតែប្រព្រឹត្តទៅ។
យើងមានបំណង បញ្ចប់ការងារនៅប៉ុន្មានខែខាងមុខនេះ។
ចំពោះចំណុចនេះដែរ យើងនឹងដាក់ចេញ នូវវេទិកាមួយ
ដែលខ្ញុំនឹងពិពណ៌នាជូនអ្នកទាំងអស់គ្នា នៅចុងបញ្ចប់នៃបទបង្ហាញនេះ
ដើម្បីឲ្យការវិភាគទាំងនេះ និងទ្រឹស្ដីនេះ
ត្រូវបានផ្សព្វផ្សាយ ឱ្យបានទូលំទូលាយបំផុតតាមតែអាចធ្វើទៅបាន។
ដូច្នេះ ដូចដែលខ្ញុំបានជម្រាបជូនរួចមកហើយ
យើងបានរៀបចំសៀវភៅមគ្គុទ្ទេសក៍សិក្សាមួយ ដែលនិយាយអំពីផលប៉ះពាល់នៃបង្គោលផលិតអគ្គិសនីដើរដោយកម្លាំងខ្យល់
ដែលនឹងត្រូវផ្សព្វផ្សាយនៅពេលឆាប់ៗខាងមុខនេះ យើងបានរៀបចំវិធីសាស្រ្ត
ស្ដីពីការវិភាគតម្លៃ ឯកជាសាកល
ទាំងនេះគឺជាការងារ ដែលដើរទន្ទឹមគ្នាបន្តិចដែរ
ប៉ុន្តែ ដែលជួបប្រសព្វគ្នា
ហើយដូចគ្នានេះដែរ គំនិតរបស់យើងគឺចង់ ផ្សព្វផ្សាយការវិភាគនេះឲ្យបានទូលំទូលាយតាមតែអាចធ្វើទៅបាន
ដើម្បីបញ្ចូលវាទៅក្នុងការពិភាក្សា ដើម្បីធ្វើឲ្យការវិភាគនេះសម្បូរបែប
ពីព្រោះថា ទាល់តែបូកផ្សំបញ្ចូលគ្នា ជាអតិបរមានូវការយល់ឃើញខុសៗគ្នា
ទើបយើងអាចទទួលបាន នូវវិធីសាស្ត្រមួយដែលមានការចែករំលែកដ៏ពិតប្រាកដ។
គំនិតរបស់យើងគឺមិនចង់ចាប់បង្ខំ ឲ្យទទួលយកនូវចក្ខុវិស័យរបស់អ្នកឯកទេសឡើយ
គឺថា វិធីសាស្ត្រទាំងនេះ មុនអ្វីៗទាំងអស់ ត្រូវពង្រីកឲ្យសម្បូរបែប
នឹងចែករំលែកជាមួយសាធារណជនជាច្រើន
អ្វីដែលយើងបង្កើតឡើង ទៀងទាត់បំផុត
នៅក្នុងក្រសួងបរិស្ថាន គឺទិវា
ដែលអាចឱ្យយើងផ្សព្វផ្សាយ និងដាក់បញ្ចូលក្នុងការពិភាក្សានេះ។
មានការលើកស្ទួយតម្លៃថ្នាក់ជាតិ
ដែលបានគ្រោងទុក ជាមួយសមាគម រមណីយដ្ឋានបេតិកភណ្ឌបារាំង
ស្ដីអំពីបញ្ហាបង្គោលផលិតអគ្គិសនីដើរដោយកម្លាំងខ្យល់និង
បេតិកភណ្ឌពិភពលោក និង ការសម្រុះសម្រួលគោលនយោបាយសាធារណៈ។
ទិវានេះត្រូវរៀបចំឡើង នៅចុងខែមករា ឆ្នាំ២០១៧
នៅក្រសួងបរិស្ថាន។
ត្រង់ចំណុចទៀត ក៏ដើម្បីដាក់បញ្ចូល ទៅក្នុងទស្សនវិស័យអនាគត
ព្រមទាំងវិធីសាស្ត្រការងារយើង
ដោយប្រៀបធៀបទៅនឹងអ្វីដែលប្រទេសផ្សេងទៀត
អាចធ្វើបានទៅលើ ការសម្របសម្រួលនយោបាយសាធារណៈ
រវាងការផលិតអគ្គិសនីដោយខ្យល់និងបេតិកភណ្ឌ ពីព្រោះថា លក្ខខណ្ឌថាមពល
ជាអកុសល មិនពាក់ព័ន្ធតែ ប្រទេសបារាំងប៉ុណ្ណោះទេ ហើយមិនមានប្រទេសច្រើនទេ
ហើយប្រទេសផ្សេងទៀត ជាពិសេសប្រទេសនៅអឺរ៉ុប
មានរមណីយដ្ឋានចុះក្នុងបញ្ជី បេតិកភណ្ឌពិភពលោកច្រើនជាងយើងទៅទៀត
ដូចជាប្រទេសអ៊ីតាលីនិងអេស្ប៉ាញ។
វាក៏ជាការចាំបាច់ផងដែរ នៅក្នុងប្រទេសទាំងនោះ ក្នុងការសម្របសម្រួលនយោបាយសាធារណៈ។
តើប្រទេសទាំងនោះធ្វើយ៉ាងដូចម្ដេច?
ហើយបើនិយាយឲ្យចំ តើប្រទេសទាំងនោះ គិតទុកមុនអំពីបញ្ហាទេសភាពយ៉ាងដូចម្ដេច
តើសញ្ញាណទេសភាពទាំងនេះ
ត្រូវបានគេយល់ ដូចយើងនៅបារាំងដែរឬទេ។
នៅត្រង់នេះទៀត យើងមានសំណួរពិតប្រាកដ
ដែលត្រូវពិភាក្សាជាមួយប្រទេសទាំងនោះ ដោយភាពអត់ធ្មត់ជាទីបំផុត
ពីព្រោះថា យើងមានគំនិតកាន់តែច្រើនទៀត
នៅពេល ដែលយើងឃើញសហការីយើងបញ្ចេញយោបល់។
ហើយចុងបញ្ចប់ វាក៏ជា
ការលើកស្ទួយតម្លៃជាអន្តរជាតិ អំពីការងារទាំងនេះ តាមរយៈអង្គការយូណេស្កូ
ដើម្បីធ្វើឲ្យការសិក្សាទៅលើផលប៉ះពាល់ទាំងនេះ ដែលជាកម្លាំងដ៏ក្ដៅគគុក
ក្នុងកិច្ចការពារ បេតិកភណ្ឌពិភពលោក
អាចរៀបចំឡើងបានប្រសើរ
ឲ្យមានអត្ថន័យជាងមុន ច្រើនជាងអ្វីដែលយើងអាចមើលឃើញសព្វថ្ងៃនេះ
ពីព្រោះថាការវិភាគ តម្លៃឯកជាសាកល
មិនមែនជារឿងមួយងាយស្រួលនោះឡើយ
ហើយគេត្រូវមានភាពជាក់លាក់ នៅក្នុងកិច្ចការនេះ។
ទីបញ្ចប់ អ្វីដែលយើងលើកតម្លៃ
អ្វីដែលខ្ញុំអាចជម្រាបជូនអ្នកទាំងគ្នាបាន ក្នុងបទបង្ហាញរបស់ខ្ញុំរហូតមកនេះ
គឺយើងពិតជាចង់ ផ្សព្វផ្សាយឲ្យបានទូលំទូលាយបំផុត
នូវវីធីសាស្ត្រការងាររបស់យើង ដើម្បីឲ្យគ្រប់គ្នាទទួលបានអត្ថប្រយោជន៍
តាមរយៈបណ្ដោញថ្នាក់ជាតិបារាំង និងលើសពីបណ្ដាញនេះទៅទៀត
ដូច្នេះហើយបានជា ក្រសួងបរិស្ថាន
បានសម្រេច បង្កើតបណ្ដាញ extranet
មានន័យថា គឺជា វិបសាយមួយ
សម្រាប់បណ្ដាញបេតិកភណ្ឌពិភពលោក
តាមរយៈលេខកូដមួយ ដែលខ្ញុំនឹង ផ្ដល់ជូនអ្នកទាំងអស់គ្នាឥឡូវនេះភ្លាម
ដើម្បីឲ្យអ្នកទាំងអស់គ្នាអាច ចូលរួមបាន
ក្នុងការផ្សព្វផ្សាយចំណេះដឹងនេះ និងជាពិសេស គឺចូលរួម
ជាថ្មីម្ដងទៀត គំនិតនោះ
គឺធ្វើយ៉ាងឲ្យ extranet នេះអាច បង្កើតជាបណ្ដាញប្រតិបត្តិករ
និងមានការផ្លស់ប្ដូរគំនិតគ្នាពិតប្រាកដ
ឲ្យវាក្លាយទៅជា កន្លែងផ្ដល់ធនធាន
ឲ្យយើងអាចដាក់បញ្ចូល រាល់ផែនការគ្រប់គ្រង
ដើម្បីឲ្យគ្រប់គ្នាអាចមើលឃើញ ការកសាងផែនការគ្រប់គ្រង។
ដើម្បីឲ្យការសិក្សាលើផលប៉ះពាល់លើបេតិកភណ្ឌ ដោយសារបង្គោលផលិតអគ្គិសនីដើរដោយកម្លាំងខ្យល់
ក៏ត្រូវបានផ្សព្វផ្សាយផងដែរ នៅលើវេទិកានេះ។
និងទីបញ្ចប់ ឱ្យសៀវភៅមគ្គុទ្ទេសក៍ និងវិធីសាស្ត្ររបស់យើង
អាចត្រូវបានផ្សព្វផ្សាយបានទូលំទូលាយ
ដូច្នេះ ខ្ញុំសូមអញ្ជើញអ្នកទាំងអស់គ្នា វាជាការផ្សព្វផ្សាយពាណិជ្ជកម្មមិនចេញមុខ
ខ្ញុំសូមអញ្ជើញអ្នកទាំងអស់គ្នាទៅមើល Extranet បេតិកភណ្ឌពិភពលោក
ដោយដាក់ឈ្មោះថា "patrimoine mondial" អក្សរជាប់គ្នា
លេខកូដសម្ងាត់ "extranet @patrimoine mondial"អក្សរជាប់គ្នា។
ដើម្បីឲ្យវាដំណើរការ សូមកុំចុច Copy Paste
បើពុំនោះទេ វាមិនដើរទេ
គឺត្រូវវាយអក្សរទាំងអស់។
ហើយជាពិសេស សូមប្រើអាសយដ្ឋាន ដែលនៅផ្នែកខាងក្រោមនៃអេក្រង់នេះ
ដើម្បីឆ្លើយតបមកវិញ
និងកំណត់សម្គាល់ និងសំណួររបស់អ្នកទាំងអស់គ្នា
គឺទាល់តែបែបនេះទើបយើងអាច ការពារបេតិកភណ្ឌពិភពលោកបាន។
ខ្ញុំសូមបញ្ចប់ត្រឹម​នេះ។